120
Abashombanyi b’omurhûla
1 Lwimbo. Lwa kusoka.
Nkayumva omutula, Nyakasane, Nyakasane ye nyâkûza ananshuze.
2 Yâgirwa, ofungire omûka gwâni oku rhunwa rhubî, n’oku ndimi zibêsha.
3 Lêro olulimi lw’endyâlya cici ludesire lwankakuha erhi lukuyûshûlire?
4 Kàli bisonga byoji omu nfune z’entwâli, makala g’omurhi gwa Yenista.
5 Namâhera nie mbà muli Mesheki*, nie mpanzire e Kedari.
6 Mwo nyûbasire omu karhî kâbo, balya barhakwirirwa murhûla.
7 Oku ndi nti omurhûla, bôhe mpu entambala là.
* 120:5 Mesheki: cihugo ciri hôfi n’Enyanja Nyîru. Kedari: omu irungu ly’e Sîriya.