121
Nyakasane ye mulanzi w’Israheli
1 Lwimbo. Lwa kusoka.
Ngalamulîre amasù ebwa ntondo, Lêro owantabâla ngahi ayisha?
2 Nyakasane ye wantabâla, ye wajiraga empingu n’igulu.
3 Arhâzigè okugulu kwâni kwalabuka, arhahunira omulanzi okulanga.
4 Nêci, arhahunga arhânahunge, omulanzi olanga Israheli.
5 Nyakasane ye kulanga Nyakasane ye mulanzi okuli aha burhambi.
6 Gubire mûshi, izûba lirhâkukomè, bubîre budufu, omwêzi gurhâkujire kurhi.
7 Nyakasane akucinga oku ngasi kubî, âfungira omûka gwâwe.
8 Akulanga omu kubalama n’omu kushubûka buno n’ensiku zoshi.