131
Omurhima gw’oburhò
1 Lwimbo lwa kusôka. Lwa Daudi.
Yâgirwa omurhima gwâni gurhalimwo bya kucîbona,
n’amasù gâni garhalimwo bya cisûli,
ntaharhîri bya bukulu ntanahambîri ebindenzire bulî.
2 Kàli ciru n’omurhima gwâni gurhûzize gwanadêkerera,
kula omwâna obagalirwe na nnina ayôrha,
kula omwâna arhûlûla, kwo n’omurhima gukola gunyosiremwo.
3 Israheli, okazicîkubagira Nyakasane, buno n’ensiku zoshi.